CELEX: 32020R0393
Language: et
Date: 2020-03-11 00:00:00
Title: Komisjoni rakendusmäärus (EL) 2020/393, 11. märts 2020, millega muudetakse seoses Newcastle’i haigusega määruse (EÜ) nr 798/2008 I lisas esitatud kannet Venemaa kohta loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi (EMPs kohaldatav tekst)

12.3.2020   
               
               
                  ET
               
               
                  Euroopa Liidu Teataja
               
               
                  L 76/1
               
            
         KOMISJONI RAKENDUSMÄÄRUS (EL) 2020/393,
         11. märts 2020,
         millega muudetakse seoses Newcastle’i haigusega määruse (EÜ) nr 798/2008 I lisas esitatud kannet Venemaa kohta loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 lõike 1 esimest lõiku, artikli 8 lõiget 4 ja artikli 9 lõike 4 punkti c,
         võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (2) eriti selle artikli 23 lõiget 1, artikli 24 lõiget 2 ja artikli 25 lõiget 2,
         ning arvestades järgmist:
         
                     (1)
                  
                  
                     Komisjoni määrusega (EÜ) nr 798/2008 (3) on kehtestatud veterinaarsertifikaatide nõuded kodulindude ja linnukasvatussaaduste (edaspidi „kaubad“) liitu importimise ja liidu kaudu toimuva transiidi suhtes, kaasa arvatud transiidi ajal ladustamise suhtes. Kõnealuses määruses on sätestatud, et selliseid kaupu tohib liitu importida ja läbi liidu vedada ainult kõnealuse määruse I lisa 1. osas esitatud tabeli 1. ja 3. veerus loetletud kolmandatest riikidest, territooriumidelt, tsoonidest ja piirkondadest.
                  
               
                     (2)
                  
                  
                     Määruses (EÜ) nr 798/2008 on sätestatud ka tingimused, mille täitmisel loetakse kolmas riik, territoorium, tsoon või piirkond kõrge patogeensusega linnugripist ja Newcastle’i haigusest vabaks.
                  
               
                     (3)
                  
                  
                     Määruse (EÜ) nr 798/2008 I lisa 1. osas on Venemaa loetletud kolmanda riigina, mille kogu territooriumilt on lubatud teatavaid linnukasvatussaadusi liitu importida või liidust läbi vedada. Venemaale antud luba importida liitu või vedada läbi liidu inimtoiduks ettenähtud kodulinnuliha on siiski peatatud alates 17. novembrist 2016, kuna on kinnitust leidnud alatüüpi H5N8 kuuluva viiruse põhjustatud kõrge patogeensusega linnugripi puhangud Venemaa territooriumil asuvates linnukasvatusettevõtetes.
                  
               
                     (4)
                  
                  
                     28. jaanuaril 2019 kinnitas Venemaa Newcastle’i haiguse esinemist ühes linnukasvatusettevõttes oma territooriumil. Sellest ajast alates on Venemaa kinnitanud mitme Newcastle’i haiguse puhangu esinemist oma territooriumil asuvates linnukasvatusettevõtetes.
                  
               
                     (5)
                  
                  
                     2019. aasta augustis esitasid Venemaa veterinaarasutused komisjonile teabe Newcastle’i haiguse puhangute kohta Venemaa territooriumil alates 2019. aasta jaanuarist.
                  
               
                     (6)
                  
                  
                     Kõnealuste Newcastle’i haiguse kinnitatud puhangute tõttu ei saa Venemaad pidada nimetatud haigusest vabaks ning Venemaa veterinaarasutustel ei ole võimalik välja anda sertifikaate liitu imporditavate või läbi liidu veetavate inimtoiduks ettenähtud kodulinnuliha saadetiste jaoks.
                  
               
                     (7)
                  
                  
                     Selguse ja õiguskindluse huvides tuleks muuta määruse (EÜ) nr 798/2008 I lisa 1. osa Venemaad käsitlevat kannet, et võtta arvesse epidemioloogilist olukorda kõnealuses kolmandas riigis ning märkida lõppkuupäev, millest alates kõnealust kolmandat riiki ei saa pidada Newcastle’i haigusest vabaks.
                  
               
                     (8)
                  
                  
                     Seepärast tuleks määruse (EÜ) nr 798/2008 I lisa vastavalt muuta.
                  
               
                     (9)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 798/2008 I lisa 1. osa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. märts 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 18, 23.1.2003, lk 11.
         
            (2)  ELT L 343, 22.12.2009, lk 74.
         
            (3)  Komisjoni 8. augusti 2008. aasta määrus (EÜ) nr 798/2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).
      
      
         
            LISA
            Määruse (EÜ) nr 798/2008 I lisa 1. osas asendatakse Venemaad käsitlev kanne järgmisega:
            
               
                           Kolmanda riigi või territooriumi ISO-kood ja nimi
                        
                        
                           Kolmanda riigi, territooriumi, tsooni või piirkonna kood
                        
                        
                           Kolmanda riigi, territooriumi, tsooni või piirkonna kirjeldus
                        
                        
                           Veterinaarsertifikaat
                        
                        
                           Eritingimused
                        
                        
                           Eritingimused
                        
                        
                           Linnugripi seire staatus
                        
                        
                           Linnugripi vastu vaktsineerimise staatus
                        
                        
                           Salmonella tõrje staatus(6)
                           
                        
                     
                           Näidis(ed)
                        
                        
                           Lisatagatised
                        
                        
                           Lõppkuupäev(1)
                           
                        
                        
                           Alguskuupäev(2)
                           
                        
                     
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           6A
                        
                        
                           6B
                        
                        
                           7
                        
                        
                           8
                        
                        
                           9
                        
                     
                           „RU – Venemaa
                        
                        
                           RU-0
                        
                        
                           Kogu riik
                        
                        
                           EP, E
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           S4“
                        
                     
                           POU
                        
                        
                            
                        
                        
                           P2
                        
                        
                           17.11.2016
                        
                        
                            
                        
                        
                            
                        
                        
                            
                        
                     
                            
                        
                        
                           P3
                        
                        
                           28.1.2019